MBKET รายได้พุ่ง-ค่าใช้จ่ายลด หนุนกำไรไตรมาส 3/62 โตทะลัก 1 เท่าตัว มาที่ 110 ลบ.
MBKET รายได้พุ่ง-ค่าใช้จ่ายลด หนุนกำไรไตรมาส 3/62 โตทะลัก 1 เท่าตัว มาที่ 110 ลบ. จากปีก่อนกำไร 54.38 ลบ. ขณะที่งวด 9 เดือน กำไรลดลง 52.87% มาที่ 149.04 ลบ. จากปีก่อนกำไร 316.26 ลบ.
1 พ.ย. 2562

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET รายงานผลการดำเนินงานประจำไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้ค่านายหน้าเพิ่มขึ้น 17.55 ล้านบาท จาก 416.40 ล้านบาท เป็น 433.95 ล้านบาท หรือเพิ่มขึ้น 4.21% รวมถึงรายได้ค่าธรรมเนียมและบริการเพิ่มขึ้น 10.64 ล้านบาท จาก 25.05 ล้านบาท เป็น 35.69 ล้านบาท หรือเพิ่มขึ้น 42.47% เนื่องมาจากค่าที่ปรึกษาทางการเงินเพิ่มขึ้น 11.18 ล้านบาท ในขณะที่ค่าธรรมเนียมและค่าบริการอื่นลดลง 0.54 ล้านบาท
ขณะที่ค่าใช้จ่ายรวมของบริษัทฯลดลง 47.49 ล้านบาท จาก 582.77 ล้านบาท เป็น 535.28 ล้านบาท หรือลดลง 8.15% ซึ่งเป็นค่าใช้จ่ายหลักที่ลดลง ได้แก่ ค่าใช้จ่ายผลประโยชน์พนักงานลดลง 32.68 ล้านบาท ต้นทุนทางการเงินลดลง 5.96 ล้านบาท หนี้สูญและหนี้สงสัยจะสูญลดลง 0.07 ล้านบาท และค่าใช้จ่ายอื่นลดลง 13.34 ล้านบาท ในขณะที่ค่าธรรมเนียมและบริการจ่ายเพิ่มขึ้น 4.56 ล้านบาท